Kamu bisa jelasin ke aku soal Transmisi manual berjujukan dalam bahasa melayu?

Transmisi manual berjujukan ialah sejenis transmisi manual yang digunakan pada motosikal dan kereta berprestasi tinggi untuk perlumbaan kereta, yang mana gear dipilih secara berjujukan dan tidak boleh dipilih secara terus.

Pada transmisi manual yang biasa, pemandu boleh beranjak dari gear ke gear dengan mengalihkan penganjak gear terus ke kedudukan yang dikehendaki. Jenis transmisi ini sering dipanggil "corak H" sempena runut yang dilalui oleh aci gear apabila memilih gear. Klac mesti dilepaskan sebelum gear baru dipilih untuk melepaskan enjin yang berjalan dari transmisi, maka menyampuk segala pemindahan tork. Dalam perlumbaan kereta, proses ini perlahan dan terdedah kepada kesilapan manusia, maka lahirnya transmisi berjujukan. Transmisi berjujukan yang sejati selalunya menggunakan sistem cekam kokot sebagai ganti sistem sirat segerak yang terpasang pada kotak gear corak H yang biasa. Sistem cekam kokot hanya memerlukan sampukan tork enjin yang amat singkat untuk melengkapkan anjakan kepada gear berdekatan. Ini membolehkan anjakan sesama gear tanpa menggunakan klac. Klac biasanya hanya digunakan untuk menahan kereta di permulaan perlumbaan.